Kampung Sungai Purun

Kampung Sungai Purun  terletak  di Semenyih, Selangor, Malaysia. Hanya kira-kira 2 km  dari Semenyih meuju ke pekan Bangi Lama, mengikut Jalan Bangi Lama.

Sejarah 

 Kampung ini mendapat nama dari sebuah sungai kecil selebar 2 meter dan dalam 0.5 meter dalam yang mengalir ke Sungai Semenyih. Purun ialah sejenis pokok, daunnya boleh dibuat tikar, bentuknya bukan seperti mengkuang atau pandan, tapi seperti tebrau. Boleh dianyam menjadi tikar.
 1948-1956 Satu sekatan yang dinamakan Bangi Gate dibina di Jalan Bangi Lama  berhampiran dengan kedai Ang Giap sekarang.  Bangi Gate dibuat daripada  dawal berduri  dan sesiapa tidak boleh melintasinya dari jam 7.00 malam hingga 6.00 pagi. Setinggan Cina terutamanya yang dipindahkan ke Kampung Baru Semenyih, mestlah diperiksa  terlebih dahulu sama ada mereka membawa susu lembu, beras, ubat atau apa-apa bahan  di dalam tong susu getah atau di dalam anak baju perempuan. Sebuah khemah  atau trak tentera berdinding canvas digunakan untuk memeriksa perempuan yang dicurigai. Kebanyakan mereka sebagai penoreh getah  di Ladang Sungai Purun. Ladang Sungai Purun telah dijadikan zon industri Jalan Bangi Lama
 1950-an pada zaman darurat, satu sekatan jalan raya telah diadakan di Sungai Purun berhampiran  dengan rumah Raja __ . Sekatan waktu malam itu dibuat oleh askar yang diketuai oleh seorang  tentera British bersama beberapa orang special constable. Seorang pengurus Ladang Sungai Purun yang memandu sebuah kereta balik dari jamuan balik ke rumah di ladangnnya . Kereta yang ditahan oleh tentera tadi tidak mahu berhenti kerana menyangka pengganas komunis membuat sekatan. Pegawai itu ditembak di kepalanya. Ketika itu pemandunya tidak ada bersama . 
 1954 tentera dari Australia pernah meronda sehingga ke kampung ini pada zaman darurat. Tentera Australia memakai topi  koboi yang dilipat sebelah kirinya. Abdul Rafai alias dan Pak Lu Saroji  yang berada di sawah Sungai Purun telah disergah oleh tentera Australia. Negara-negara Komanwel  terutama Australia dan New Zealand datang ke Persekutuan Tanah Melayu untuk mencari bandit yang berleluasa di sini. Tentera Australia dalam perjalanan dari arah Jenderam ke Semenyih dan Broga.

Ketua Kampung 
Ketua kampungnya ialah Encik Rosli bin Sanusi dan Setiausahanya ialah En Yunus. 
Encik Rosli Sanusi pernah dihantar ke Jepun  bagi meninjau tahap keselamatan  kilang pembakar (incinerator) Misyima  yang bakal dibina di Broga , Semenyih  oleh Ebara Corporation.

Asalnya sawah padi 
Kampung ini dahulu pernah ditanam dengan sawah padi di tepi-tepi Sungai Semenyih.  Malahan kampung ini pernah dilandar banjir sekitar tahun 1926 dan 1960 dan 1971. Ini kerana Sungai Semenyih berliku-liku dan airnya dalam. Tetapi kini Sungai Semenyih telah diluruskan oleh Jabatan Parit dan Taliair sekitar tahun 1972.

Penduduknya 
Penduduknya terdiri daripada perantau   berketurunan Rawa yang datang dari pulau Sumatra, Indonesia. Mereka  berugama Islam dan menjadi penganut agama Islam yang kuat. Oleh itu adat resam yang diamalkan  adalah berteraskan adat Melayu Islam.

Ekonomi 
Sebagai sebuah kampung, pada peringkat awal mereka  bekerja dalam sektor pertanian iaitu bersawah padi, menoreh getah, berkebun durian, bertani dan sebagainya. 

Tetapi selepas tahun 1970-an, ramai daripada mereka bekerja dengan kerajaan sebagai buruh dan kakitangan  jabatan kerajaan.

Tahun 1980-an,  dengan munculnya kilang-kilang di Kajang, Semenyih dan Bandar Baru Bangi serta di Kuala Lumpur,  sebahagiannya bekerja di kilang  seperti pekerja am, pengawal keselamatan dan sedikit  dalam bahagian pengurusan  kilang.

Kemudahan awam 
Di Kampung Sungai Purun terdapat  banyak kemudahan yang bertaraf kampung tradisional Melayu, seperti :
 Balai raya Sungai Purun 
 Gelanggang badminton dan sepak takraw
 Surau
 Tanah perkuburan Islam Sungai Purun. Tanah perkuburan ini asalnya milik Cina. Tuan tanah membantah apabila mendapat tahu tanahnya hendak dijadikan  tanah kubur. Ketika  acara pengkebumian hendak dijalankan,  tuan tanah Cina ini datang dan membantah tetapi dapat didamaikan. Bagi Cina, sial tak sudah-sudah  jika tanah dijadikan tanah kubur. Sedangkan orang Melayu mengganggap satu kebaikan dan pahala jika tanah diwakafkan sebagai tanah kubur.

Korban pembangunan 
Sebagai sebuah kampung yang bersebelahan dengan Zon Industri Jalan Bangi,  beberapa masalah sering timbul antara :
 pencemaran asap kilang
 jalan raya selalu rosak  kerana lori keluar masuk
 limpahan air kerana  sistem longkang yang tidak teratur
 sistem pembuangan sampah tidak ada
 debu-debu daripada kenderaan yang lalu lalang
 status Tanah Rezab Melayu  yang berharga rendah  tapi di sebelah Zon Perindustrian yang sepatutnya lebih mahal.

Di sini tidak ada :
 kedai runcit yang lengkap kecuali Kedai Eboss. 
 syarikat bas  yang boleh mengambil penumpang.Cuma ada kereta sapu sahaja.
 sistem pembuangan sampah
 Padang bola sepak untuk kanak-kanak dan remaja

Adat budaya 
Sebagai penduduk beragama  Islam yang  kuat ,  mereka mengamalkan  adat-adat Melayu yang diwarisi dari satu generasi ke satu genrasi. Antaranya ialah :
 Adat  cukur jambul
 Gotong-royong membersihkan surau
 Majlis merisik , bertunang , akad nikah, persandingan dan majlis kenduri kahwin.
 Upacara kematian  dan pengkebumian di tanah kubur.

Zon industri Sungai Purun, Jalan Bangi 
Dengan munculnya kilang-kilang di Sungai Purun,  ramai pekerja Indonesia, Myanmar, Vietnam dan Nepal menyewa di Sungai Purun, khususnya di Taman Dalma.  Mereka bekerja di kilang perabot Wyser dan lain-lain yang terdapat di Sungai Purun.

Zon perindustrian ini menempatkan kilang-kilang  perabot  berasaskan kayu. Sebahagiannya merupakan kilang-kilang dipindah dari Batu 10, Cheras kerana mencemarkan  aliran Sungai Langat.

Kilang di Sungai Purun, Jalan Bangi 
 Sena Diecasting Industries Sdn Bhd ,  No. 806, Jln Bangi Batu 1 1/2, 43500 Semenyih
 L W Plastic Industries Sdn Bhd ,  No. 680, Jln Bangi Batu 1 1/4, 43500 Semenyih
 Tik Huat Industries Sdn Bhd ,  No. 1949, Jln Bangi Batu 1 1/2, 43500 Semenyih
 Roxica Industries Sdn Bhd , No. 1035, Jln Bangi Batu 2, 43500 Semenyih
 KFC Integrated Poultry Industry Sdn Bhd ,  No. 2315, Kampung Rinching Hilir, 43000 Bangi
 Hentz Wood Resources Sdn Bhd , Lot 1956, Bt 1 1/2, Jalan Bangi
 Proficient Quality Sdn Bhd ,Lot 680, Batu 1-1/2, Jalan Bangi
 Wyser Furniture Sdn Bhd ,Lot 808, Batu 1 1/2 Jalan Bangi
 Atom Corporation Sdn Bhd ,Lot 468, Batu 2 ,Jalan Bangi

Pak Icet 
Pak Icet atau nama sebenarnya Abu Samah  merupakan warga emas yang  tabah berbasikal mengelilingi Semenanjung Malaysia mulai 17 Julai 2005 hingga 31 Ogos 2005 sempena Kembara Kemerdekaan 2005.

Sebelum ini beliau telah mengembara  mengelilingi negeri Selangor selama seminggu dari 15 Ogos 2004 hingga 21 Ogos 2004.

Kayuhan basikalnya bermula dari Balai Raya Sungai Purun, Semenyih menuju ke Sungai Tekala dan terus ke Bukit Ampang, Ulu Yam dan jijak ke Tanjung Karang. Dari Tanjung Karang berkeliling hingga ke Kelang dan Banting. Seterusnya menuju ke Olak Lempit, Jenderam dan sampai kembali ke Sungai Purun. Penjelajahannya dinamakan Merdeka Tua. 

Menurut Abu Samah Yusuf, beliau  menunggang basikal diiringi penunggang basikal lain dari Kampung Sungai Purun.

Abu Samah  mampu menunggang basikal sejauh 16 km sejam. Dalam menyempurnakan misi menyambut ulang tahun kemerdekaan ke-47 itu, beliau akan menunggang selama 8 jam sehari. Selain itu katanya, aktiviti sedemikian juga dapat meningkatkan tahap kesihatan .

Sungai Purun‏‎